10-foot-long White Shark Attacked And Killed A Surfer - SHARK ATTACK : 10 फुट लंबी खतरनाक शार्क ने हमला कर यूं ली सर्फर की जान | Patrika News
10-foot-long white shark attacked and killed a surfer
-ऑस्ट्रेलिया के न्यूसाउथ वेल्स की घटना (shark attack in NewSouth Wales)
-कुछ बहादुर युवाओं ने शार्क के चंगुल से छुड़ाया, लेकिन खून ज्यादा बहने के कारण मौत हो गई
Updated: 08 Jun 2020, 03:15 PM IST
इस क्षेत्र में सफेद शार्क ज्यादा ही सक्रिय हैं
सिडनी. ऑस्ट्रेलिया के न्यू साउथ वेल्स राज्य के उत्तर में रविवार को एक 10 फुट लंबी सफेद शार्क के हमले में एक 60 वर्षीय सर्फर की मौत हो गई। घटना के बाद आस-पास के बीच को प्रशासन ने खाली करवाकर 24 घंटों के लिए बंद कर दिया। हमला सिडनी के उत्तर में 800 किमी दूर सॉल्ट बीच पर सुबह 10 बजे हुआ, जिसमें एक शार्क ने सर्फर के बाएं पैर को जबड़े में ले किया। वहां आसपास मौजूद दूसरे सर्फर्स बुजुर्ग को शार्क के हमले से बचाने के लिए शार्क से भिड़ गए और जैसे-तैसे चंगुल से निकाला और अस्पताल ले गए। लेकिन पैर में गंभीर जख्म होने के कारण खून काफी बह गया था, जिससे उसकी मौत हो गई।
एक वर्ष में शार्क के हमले से तीसरी मौत
इस क्षेत्र में सफेद शार्क ज्यादा ही सक्रिय हैं। इसी वर्ष ऑस्ट्रेलिया में शार्क के हमलों से यह तीसरी मौत हुई है। अप्रेल में ग्रेट बैरियर रीफ पर हमले में 23 वर्षीय क्वींसलैंड के रेंजर की मौत हो गई थी। जबकि पश्चिमी ऑस्ट्रेलिया में जनवरी में 57 वर्षीय गोताखोर शॉर्क का शिकार बन गया।
ajab gazab news Australia New South Wales Shark attack Sydney news न्यू साउथ वेल्स
ajab gazab news Australia New South Wales Shark attack Sydney news न्यू साउथ वेल्स australian surfer surfer shark attack great white shark WHITE SHARK